
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 8 


26 Ιανουάριου 1995 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

17. Ρύθμιση αλιείας οστράκων στους Κόλπους Καλ¬ 
λονής και Γέρας ίου Νομού Λέσβου . 1 

18, Ίδρυση Ερευνητικού Πανεπιστημιακού Ινστιτού¬ 

του με την επωνυμία «Ερευνητικό Πανεπιστη¬ 
μιακό Ινστιτούτο Τηλεπικονωνιακών Συστημά¬ 
των» . 2 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 17 (1) 

Ρύθμιση αλιείας οστράκων στους Κόλπους Καλλονής και 
Γέρας του Νομού Λέσβου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

’ Εχοντας υπόψη; 

1. Τις διατάξεις: 

α) Των άρθρων 10 και 20 του Ν.Δ. 420/1970 «Αλιευτι¬ 
κός Κώδιξ» (Α 27), όπως το άρθρο 10 αντικαταστάθηκε με 
την παρ. 2 του άρθρου 3 του Ν. 1740/1987 «Αξιοποίηση 
και προστασία κοραλλιογενών σχηματισμών, ιχθυοτρόφων 
υδάτων, υδατοκαλλιεργειών και άλλες διατάξεις» (Α 221). 

β} Του άρθρου 29Α του Ν. 1558/1985 «Κυβέρνηση και 
Κυβερνητικά όργανα» (Α137), όπως αυτό προστέθηκε με 
το άρθρο 27 του Ν. 2081/1987 για τον εκσυγχρονισμό 
των επαγγελματικών οργανώσεων των εμπόρων, βιοτε- 
χνών και λοιπών επαγγελματιών και άλλες διατάξεις» (Α 
154). 

2. Την Θ033/13.7.1994 κοινή απόφαση του Πρωθυ¬ 
πουργού και του Υπουργού Γεωργίας «Ανάθεση αρμοδιο¬ 
τήτων στους Υφυπουργούς Γ εωργίας Φλώρο Κωνσταντί¬ 
νου και Βασίλειο Βαοιλακάκη» (Β 550). 

3. Την Β3-356/21.7.1994 κοινή απόφαση του Πρωθυ¬ 
πουργού και του Υπουργού Εμπορίου «Ανάθεση αρμοδιο¬ 
τήτων στον Υφυπουργό Εμπορίου* (Β 587). 

4. Τις 176/1994 και 177/1994 γνωμοδοτήσεις του 
Συμβουλίου Αλιείας. 

5. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατικού 
προϋπολογισμού. 

6. Την 641/1994 γνωμοδότηση του Συμβουλίου της 
Επικράτειας, με πρόταση των Υφυπουργών Γ εωργίας και 
Εμπορίου, αποφασίζουμε: 


Άρθρο 1 

Η αλιεία οστρακοειδών στους Κόλπους Καλλονής και 
Γέρας του Νομού Λέσβου διενεργείται: 

α) Με κωπήλατα και μηχανοκίνητα σκάφη της παρά¬ 
κτιας αλιείας και με το αλιευτικό εργαλείο «αργαλειός». 

β. Ο «αργαλειός» αποτελείται από μεταλλικό τριγωνικό 
πλαίσιο μέγιστης βάσης 1,20 μέτρα. Η βάση αυτή (μαχαίρι) 
δεν επιτρέπεται να είναι οδοντωτή και το πλάτος της να εί¬ 
ναι μεγαλύτερο από πέντε (5) εκατοστά. Το χρησιμο¬ 
ποιούμενο δίχτυ για τη συλλογή των οστράκων που προ¬ 
σαρμόζεται στον αργαλειό, πρέπει να έχει άνοιγμα ματιού 
τουλάχιστον τριάντα πέντε (35) χιλιοστά, μετρούμενο από 
κόμπο σε κόμπο και το συνολικό βάρος του αργαλειού 
πρέπει να είναι μέχρι δώδεκα (12) κιλά, ενώ η ανέλκυσή 
του δεν θα γίνεται με μηχανικό μέσο (βίντζι). Κάθε σκάφος 
που είναι εφοδιασμένο με σχετική άδεια αλιείας οστρακο¬ 
ειδών επιτρέπεται να φέρει και να χρησιμοποιεί μόνο ένα 
αργαλειό. 

β) Με υποβρύχια αλιεία και συλλογή από δύτη, με τη 
χρησιμοποίηση μόνιμου συστήματος παροχής αέρα (αερο¬ 
συμπιεστής) τοποθετημένου στο σκάφος, υπό τις εξής 
προϋποθέσεις. 

αα) Να αλιεύεται αποκλειστικά το είδος κυδώνι (νΕΝΙίδ 
νΕΒΒϋΟΟδΑ). 

ββ) Ο χρησιμοποιούμενος από το δύτη αναπνευστικός 
σωλήνας παροχής αέρα από το σκάφος να έχει μήκος μέ¬ 
χρι εβδομήντα (70) μέτρα. 

γγ) Το σκάφος με τη συσκευή να βρίσκεται για αλιεία και 
συλλογή οστράκων σε απόσταση πέραν των εκατό (100) 
μέτρων από τα όρια των εγκαταστάσεων θυννείων και μο¬ 
νάδων υδατοκαλλιέργειας. 

δδ) Σε κάθε σκάφος να επιβαίνουν μέχρι τρεις (3) δύ¬ 
τες, από τους οποίους ο ένας (1) θα εκτελεί απαραίτητα 
χρέη επιτηρητή (Κολαουζέρη). 

εε) Το σκάφος και οι δύτες να είναι εφοδιασμένοι με την 
προβλεπόμενη άδεια και πτυχία. 

γ) Μόνο κατά τη διάρκεια της ημέρας και ειδικότερα μία 
(1) ώρα μετά την ανατολή και μια (1) ώρα πριν τη δύση του 
ήλιου. 

Άρθρο 2 

Επιτρέπεται η αλιεία οστράκων με το αλιευτικό εργα¬ 
λείο αργαλειός στους Κόλπους Καλλονής και Γέρας του 
Νομού Λέσβου για το χρονικό διάστημα από 1 ης Ιανουά¬ 
ριου μέχρι 15ης Μαρτίου κάθε έτους. 

2. Απαγορεύεται η αλιεία με οποιοδήποτε μέσο ή εργα¬ 
λείο του είδους (Ι/ΕΝΙΙδ νΕΠΒυΟΟδΑ) από 1 ης Ιουλίου 
μέχρι 31ης Οκτωβρίου κάθε έτους. 

3· Απαγορεύεται η αλιεία οστράκων στους ανωτέρω 
Κόλπους με οποιοδήποτε εργαλείο και μέοο κάθε τρίτο 
έτος από την ισχύ του παρόντος διατάγματος. 

4. Απαγορεύεται η αλιεία και πώληση οστράκων του εί¬ 
δους χτένι (ΟΗΙΆΜΥ5 3Ρ), εφόσον το ύφος του οστράκου 
είναι μικρότερο από έξι (6) εκατοστά και του είδους (νΕ- 
ΝΙΙ5 νΕΒΒυ005Α), εφόσον το μήκος του οστράκου είναι 
μικρότερο από τέσσερα και ήμισυ (4,5) εκατοστά. 

5. Απαγορεύεται η αλιεία οστράκων με το αλιευτικό ερ¬ 
γαλείο «αργαλειός» μετά την 1η Ιανουάριου 1995. 

Αρθρο 3 

Από τη δημοσίευση του παρόντος διατάγματος καταρ- 
γείται το Π.Δ. 157/1990 «Ρύθμιση αλιείας οστράκων 
στους Κόλπους Καλλονής και Γέρας του Νομού Λέσβου» 
(Α 58). 

Στον Υφυπουργό Γεωργίας αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 21 Ιανουάριου 1995 

Ο ΠΡΟΕΔΡΟΙ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΦΥΠΟΥΡΓΟΙ 

τεαΡΓίΑΐ εμπορίου 

ΦΛΩΡΟΣ ΚΩΝΣΤΑΝΤΙΝΟΥ ΜΙΧ. ΧΡΥΣΟΧΟΪΔΗΣ 

- ♦ - 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 18 (2) 

Ίδρυση Ερευνητικού Πανεπιστημιακού Ινστιτούτου με την 
επωνυμία «Ερευνητικό Πανεπιστημιακό Ινστιτούτο Τη- 
λεπικονωνιακών Συστημάτων». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις. 

α. Του άρθρου 17 του Ν. 2083/1992 «Εκσυγχρονισμός 
της Ανώτατης Εκπαίδευσης» (Α 159) όπως τροποποιή¬ 
θηκε με το άρθρο 7 παρ. 4 του Ν. 2158/1993 (Α' 109). 

β. Του άρθρου 29Α του Ν. 1558/1985 όπως αυτό τρο¬ 
ποποιήθηκε με το άρθρο 27 του Ν. 2081 /1992 (Α 154). 

2. Την από 12.1.1993 πρόταση της Γενικής Συνέλευ¬ 
σης του Τμήματος Ηλεκτρονικής και Μηχανικών Υπολογι¬ 
στών. 

3. Την από 4.2.1993 ειοήγηοη της Διοικούσας Επιτρο¬ 
πής του Πολυτεχνείου Κρήτης. 

4. Το γεγονός ότι δεν διατύπωσε τη γνώμη του το Δια- 
πανεπιστημιακό Συμβούλιο Έρευνας, αν και ζητήθηκε με 
το έγγραφο του Υπουργείου Εθνικής Παιδείας και θρη¬ 
σκευμάτων Β1/233α/26.4.1993 και ότι έχει παρέλθει 
άπρακτος η προθεσμία του άρθρου 50 παρ. 3 του Ν. 

1268/1982 η οποία εφαρμόζεται και για την Ιδρυση ΕΠΙ 
σύμφωνα με τη διάταξη της παρ. 17 του άρθρου 28 του Ν. 
2083/1992. 

5. Το γεγονός άτι από τις διατάξεις του παρόντος δια¬ 
τάγματος προκαλεΐται δαπάνη 10.000.000 δρχ. ετησΐως 
εις βάρος του κρατικού προϋπολογισμού. 

Η παραπάνω δαπάνη θα βαρύνει τον φορέα Φ. 19-120 
και ΚΑΕ 2529 του Υπουργείου Εθνικής Παιδείας και θρη¬ 
σκευμάτων. 

6. Την 568/1994 γνωμοδότηση του Συμβουλίου της 
Επικράτειας με πρόταση των Υπουργών Οικονομικών και 
Εθνικής Παιδείας και θρησκευμάτων, αποφασίζουμε: 

Αρθρο 1 
Σύσταση 

1. Ιδρύεται Νομικό Πρόσωπο Ιδιωτικού Δικαίου μη κερ¬ 


δοσκοπικού χαρακτήρα με την επωνυμία Ερευνητικό Πα¬ 
νεπιστημιακό Ινστιτούτο Τηλεπικοινωνιακών Συστημάτων 
(Ι.Τ.Σ.) με έδρα τα Χανιά, ΚΡΗΤΗΣ. Η επωνυμία αυτή για 
τις σχέσεις του Ινστιοτούτου με το εξωτερικό μεταφράζε¬ 
ται σε ΤΕί-ΕΟΟΜΜΙΙΝΙΟΑΤΙΟΝ 3Υ3ΤΕΜ5 ΙΝ3ΤΙΤΙΙΤΕ 
(Τ.3.Ι.). 

2. Το Ινστιτούτο έχει διοικητική και οικονομική αυτοτέ¬ 
λεια, εποπτεύεται από το Υπουργείο Εθνικής Παιδείας και 
θρησκευμάτων και λειτουργεί στα πλαίσια του Πολυτε¬ 
χνείου Κρήτης. 

3. Το Ινστιτούτο λειτουργεί προσωρινά σε χώρο του Πο¬ 
λυτεχνείου μέχρις ότου μεταφερθεί στις μόνιμες εγκατα¬ 
στάσεις στην Πολυτεχνειούπολη. Η αρχική υλικοτεχνική 
υποδομή του είναι αυτή η οποία ήδη χρησιμοποιείται από 
ομάδα για την εκπόνηση ερευνητικών προγραμμάτων εν 
εξελίξει. 

Άρθρο 2 

1. Σκοπός του Ινστιτούτου είναι η διεξαγωγή βασικής 
και εφαρμοσμένης έρευνας σε περιοχές της Επιστήμης 
και Τεχνολογίας των Τηλεπικοινωνιών, η εκπαίδευση των 
μεταπτυχιακών φοιτητών για τη λήψη μεταπτυχιακών και 
διδακτορικών διπλωμάτων στην ευρύτερη περιοχή των τη¬ 
λεπικοινωνιών, η παραγωγή προϊόντων και η προσφορά 
υπηρεσιών στις περιοχές ερευνητικών δραστηριοτήτων 
του. 

Ειδικότερα οι δραστηριότητες και οι στόχοι είναι οι ακό¬ 
λουθοι: 

α) Να προάγει την τεχνολογία Τηλεπικοινωνιών συστη¬ 
μάτων σε βασικούς τομείς από τους οποίους η εγχώρια 
βιομηχανία θα έχει άμεσα οφέλη. 

β) Να δημιουργεί νέα προϊόντα τα οποία μπορούν να τε¬ 
θούν σε βιομηχανική εκμετάλλευση για όφελος της Ελλη¬ 
νικής οικονομίας και κοινωνίας αλλά να έχουν και εξαγω- 
γικό ενδιαφέρον. 

γ) Να υλοποιεί τις συνεργασίες που έχει εξασφαλίσει 
αρχικά με τα διεθνούς κύρους Ινστιτούτα και ερευνητές 
και στη συνέχεια να αποτελέσει έναν από τους συνδετι¬ 
κούς κρίκους του Πολυτεχνείου με άλλα εθνικά και διεθνή 
Α.Ε.Ι. και ερευνητικά κέντρα και ως επί το πλείστον με την 
βιομηχανία. 

δ) Να συμβάλλει ενεργά στη διαμόρφωση των νέων προ¬ 
τύπων στο χώρο των Τηλεπικοινωνιών κοι συναφών πε¬ 
δίων και στην όσο το δυνατό πιο έγκαιρη ενημέρωση και 
συνεργασία των ερευνητών. 

3) Να δημιουργήσει ένα τέτοιο χώρο εργασίας ούτως 
ώστε ικανοί Έλληνες επιστήμονες να βρούν εκείνες τις 
συνθήκες εργασίας που θα τους προσελκύσουν και θα 
τους οδηγήσουν στην απόφαση μόνιμης διαμονής στην 
Ελλάδα. 

στ) Να δημιουργεί το κατάλληλο περιβάλλον για τη διε¬ 
θνή προβολή της Ελλάδας μέοω διεθνών σεμιναρίων, συ¬ 
νεδρίων και μαθημάτων συνεχούς επιμόρφωσης. 

ζ) Να αποτελέσει κέντρο εκπαίδευσης μεταπτυχιακών 
φοιτητών του Πολυτεχνείου Κρήτης στις Τηλεπικοινωνίες 
συμπεριλαμβανομένης και διδακτορικής διατριβής όπου 
επιστήμονες που συνεργάζονται με το Ε.Π.Ι. θα αποτε¬ 
λούν τα μέλη επιτροπής παρακολούθησης φοιτητών για 
μεταπτυχιακή και διδακτορική διατριβή, αλλά και μετεκ¬ 
παίδευσης στελεχών της βιομηχανίας και Δημοσίων Οργα¬ 
νισμών. 

η) Να αποτελεί έναν από τους πυρήνες που συμβάλλουν 
θετικά στην προσπάθεια του Πολυτεχνείου Κρήτης για τη 
δημιουργία Τεχνόπολης (Τεχνολογικά Πάρκο) στον γύρω 
από τον χώρο της Πολυτεχνούπολης. 

2. Για την επίτευξη των σκοπών του το ινστιτούτο: 
α. Προτείνει και αναλαμβάνει ερευνητικά προγράμματα 

που έχουν σχέση με τις ερευνητικές δραστηριότητες του 
Πολυτεχνείου Κρήτης και φορέων του δημοσίου και ιδιω¬ 
τικού τομέα. 

β. Παράγει προϊόντα και παρέχει υπηρεσίες σχετικές με 
τις ερευνητικές δράστηριότητές του. 

γ. Συνεργάζεται με το Πολυτεχνείο Κρήτης στα προ¬ 
γράμματα μεταπτυχιακών σπουδών. 

δ. Ειδικεύει επιστήμονες και τεχνικούς στους τομείς 
δραστηριότητάς του. 

ε. Προωθεί την ανάπτυξη των τομέων αυτών σε συνερ¬ 
γασία με το Πολυτεχνείο Κρήτης και άλλα Ιδρύματα και 
Οργανισμούς της χώρας με κάθε πρόσφορο μέσο. 

στ. Συνεργάζεται με φορείς ανάλογης δραστηριότητας 
στο εσωτερικό και εξωτερικό. 

ζ. Προσκαλεί διδάκτορες του εσωτερικού και του εξω¬ 
τερικού να διδάξουν μεταπτυχιακά μαθήματα τα οποία δεν 
καλύπτονται από τα υπηρετούντο μέλη ΔΕΠ του Πολυτε¬ 
χνείου Κρήτης. 

Αρθρο 3 

Φορείς συμμετοχής 

ΣΤο Ινστιτούτο συμμετέχουν οι εξής φορείς: 

1. Το Τεχνικό Επιμελητήριο της Ελλάδας (Τ.Ε .Ε ) Τμήμα 
Δυτικής Κρήτης 

2. Ο Οργανισμός Ανάπτυξης Δυτικής Κρήτης (Ο.Α.- 
Δ.Υ.Κ.) 

3. Το Επιμελητήριο Χανιών 

4. Η Περιφέρεια Κρήτης 

Αρθρο 4 

Διεύθυνση Ινστιτούτου 

1 Όργανα διοίκησης του Ε.Π.Ι. είναι: α) το Διοικητικό 
Συμβούλιο, β) ο Διευθυντής και γ) ο Αναπληρωτής Διευθυ¬ 
ντής. 

2. Διευθυντής και Αναπληρωτής Διευθυντής του Ε.Π.Ι. 
διορίζουν κατά τα οριζόμενα στο άρθρο 17 παρ. 7 του Ν. 
2083/92, όπως ισχύει. 

3. 0 Διευθυντής προΤσταται του Ινστιτούτου και ασκεί 
τις παρακάτω δραστηριότητες: 

- Εισηγείται στο Δ.Σ. το ερευνητικό πρόγραμμα του Ιν¬ 
στιτούτου που περιλαμβάνει τους στόχους, τις προτεραιό¬ 
τητες, τον προϋπολογισμό καθώς και τήν ανάληψη και 
τους όρους εκτέλεσης ερευνητικών προγραμμάτων ή άλ¬ 
λων έργων για λογαριασμό τρίτων. 

- Εκπροσωπεί το Ε.Π.Ι. σε κάθε σχέση του με τρίτους 
δη μόσιους και ιδιωτικούς φορείς ή δικαστικές αρχές, υπο¬ 
γράφει κάθε έγγραφο και έχει κάθε αρμοδιότητα που του 
ανατίθεται με το παρόν διάταγμα ή με απόφασή του Δ. Σ. 

4. 0 Αναπληρωτής Διευθυντής του Ε.Π.Ι. ασκεί τα κα¬ 
θήκοντα του Διευθυντή σε περίπτωση απουσίας ή κωλύ¬ 
ματος αυτού. 

5. Το ύφος των αποδοχών του Διευθυντή και του Ανα¬ 
πληρωτή Διευθυντή ορίζονται ως εξής: 

α) Για τον Διευθντή το 50% των πάσης φύσεως τακτι¬ 
κών αποδοχών της οργανικής του θέσης. 

β) Γ ια τον Αναπληρωτή Διευθυντή το 90% των αποδο¬ 
χών του διευθυντή του Ινστιτούτου. 

Αρθρο 5 

Διοικητικό Συμβούλιο 

1. Το Διοικητικό Συμβούλιο αποτελείται από τους: 
α. Το Διευθυντή του Ε.Π.Ι. ως Πρόεδρο, 
β. Τρία (3) μέλη Δ.Ε.Π. κάθε τμήματος, το οποίο συνερ¬ 
γάζεται με το Ε.Π.Ι. Τα μέλη Δ.Ε.Π. πρέπει να συμμετέ¬ 
χουν ενεργά στα ερευνητικά προγράμματα του Ινστιτού¬ 
του και ορίζονται τα δύο (2) από τη Γ.Σ.Ε.Σ. και το άλλο 


από τη Σύγκλητο κατόπιν εισήγησης του Διευθυντή. 

γ. Δύο (2) ερευνητές που προτεΐνονται από το σύνολο 
των ερευνητών του Ε.Π.Ι. 

δ. Ενα (1} εκπρόσωπο από κάθε φορέα που συμμετέχει 
στο ΕΠΙ μεταβαλλομένου αναλόγως του αριθμού των με¬ 
λών του Δ.Σ. 

2. Το Διοικητικό Συμβούλιο είναι αρμόδιο για την εν γέ- 
νει διοίκηση του Ε.Π.Ι. Καθορίζει την ερευνητική δραστη¬ 
ριότητα και αποφασίζει για κάθε θέμα σχετικό με τη λει¬ 
τουργία του Ε.Π.Ι. στα πλαίσια του Νόμου και του Εσωτε¬ 
ρικού Κανονισμού του. 

Αρθρο 6 

Χρηματοδότηση του Ε.Π.Ι. 

1. Το Ινστιτούτο χρηματοδοτείται από τον Τακτικό 
Προϋπολογισμό και τον Προϋπολογισμό Δημοσίων Επεν¬ 
δύσεων του Υπουργείου Εθνικής Παιδείας και θρησκευ¬ 
μάτων επί τρία έτη από την ίδρυσή του. Έοοδα του Ινστι¬ 
τούτου είναι επίσης τα προερχόμενα από την παροχή υπη¬ 
ρεσιών σε τρίτους, από την πώληση προϊόντων, από ερευ¬ 
νητικά προγράμματα παντός τύπου, οι ειδικές εισφορές 
και χρηματοδοτήσεις από Δημόσιες Επιχειρήσεις, άλλους 
Δημόσιους Φορείς, ιδιωτικές επιχειρήσεις ή ιδιώτες, Διε¬ 
θνείς Οργανισμούς, δωρεές κάθε είδους και ο πρόσοδοι 
από περιουριακά στοιχεία του Ινστιτούτου. Το Υπουργείο 
Εθνικής Παιδείας και θρησκευμάτων χρηματοδοτεί το Ιν¬ 
στιτούτο με 10.000.000 δρχ. ετησίως και μέχρι τρία χρό¬ 
νια με σκοπό την εκκίνηση του Ι.Τ.Σ. και δεν θα υπάρξει 
άλλη χρηματοδότηση από το Δημόσιο. Η περαιτέρω ίου 
πορεία καθορίζεται από τη δυνατότητα αυτοχρηματοδό¬ 
τησής του. 

2. Ο προϋπολογισμός του Ινστιτούτου υποβάλλεται από 
το Διευθυντή στο Δ.Σ, 

Αρθρο 7 

Διαχείρηση Εσόδων Ισντιτούτου 

Τα έσοδα του Ινστιτούτου, από οποιαδήποτε πηγή και 
αν προέρχονται, κατατίθενται σε ιδιαίτερο λογάριθμό 
Τραπέζης επ' ονόματι του Ινστιτούτου. Η ανάληψη, διά¬ 
θεση ή πραγματοποίηση οποιοσδήποτε δαπάνης από το 
λογαριασμό αυτό γίνεται με ειδική έγγραφη εντολή του 
Διευθυντή του Ινστιτούτου, ή του Αναπληρωτή Διευθυντή 
σύμφωνα με τον εγκεκριμένο προϋπολογισμό. Τα διαθέ¬ 
σιμα κεφάλαια του Ινστιτούτου μπορούν να αξιοπσιούνται 
επενδύοντάς τα καταλλήλως. 

Άρθρο 8 
Προμήθειες 

Η προμήθεια εξοπλισμού ή πάσης φύσεως υλικοτεχνι- 
κής υποδομής γίνεται με πρόχειρο διαγωνισμό ύστερα από 
απόφαση του Δ.Σ. 

Άρθρο 9 

1. Ο Οικονομικός και διαχειριστικός έλεγχος του Ινστι¬ 
τούτου γίνεται ως ακολούθως: 

Ο τακτικός έλεγχος της οικονομικής διαχείρισης ίου Ιν¬ 
στιτούτου γίνεται από ένα Ορκωτό Ελεγκτή τον οποίο ορί¬ 
ζει το Δ.Σ. σύμφωνα με τα προβλεπόμενα στο άρθρο 18 
του Π.Δ. 226/1992 (Α' 120). 

0 Ορκωτός Ελεγκτής υποβάλλει το αργότερο μέχρι τέ¬ 
λος Ιουνίου τπν έκθεση ελέγχου στο Δ.Σ. και τον Υπουργό 
Εθνικής Παιδείας και θρησκευμάτων. 

Ο Υπουργός Εθνικής Παιδείας και θρησκευμάτων μπο¬ 
ρεί να ζητήσει οποτεδήποτε έκτακτο έλεγχο της οικονομι¬ 
κής διαχείρισης του Ινστιτούτου. 

Οι δαπάνες ελέγχου βαρύνουν τον προϋπολογισμό του 
Ινστιτούτου. 

Αρθρο 10 
Διάρθρωση 

Το Ινστιτούτο απαρτίζεται από τις εξής υπηρεσιακές 
μονάδες: 

α. υπηρεσία Στήριξης Ερευνών. 

β. Υπηρεσία Οικονομικής διαχείρισης. 

γ. Υπηρεσία Προσωπικού. 

δ. Γραμματεία. 

Αρθρο 11 
Προσωπικό 

1. Το Προσωπικό του Ε.Π.Ι. διακρίνεται σε α) ερευνη¬ 
τικό, β) τεχνικό, και γ) διοικητικό και προσλαμβάνεται με 
συμβάσεις εργασίας ιδιωτικού δικαίου ή με συμβάσεις έρ¬ 
γου. 

Οι προσλήψεις διενεργούνται από το Διευθυντή του 
Ε.Π.Ι. μετά από πρόταση του επιστημονικού υπεύθυνου 
κάθε ερευνητικού προγράμματος και απόφαση του Δ.Σ. 

2. Οι κατηγορίες του ερευνητικού προσωπικού είναι οι 
παρακάτω: 

α. Κύριοι ερευνητές: Για τις θέσεις αυτές απαιτείται η 
ιδιότητα του επιστημονικού υπεύθυνου σε συγκεκριμένο 
ερευνητικό πρόγραμμα του Ινστιτούτου. 

β. Συνεργάτες ερευνητές: Γιο τις θέσεις αυτές απαιτεί¬ 
ται συμμετοχή σε ερευνητικό πρόγραμμα του Ινστιτού¬ 
του. 

Οι ερευνητές των κατηγοριών (α) και (β) πρέπει απαραί¬ 
τητα να είναι μέλη Δ.Ε.Π. ή ερευνητές των συνεργαζομέ- 
νων φορέων και διατηρούν την ιδιότητα του ερευνητή του 
Ινστιτούτου για όσο καιρό συμμετέχουν σε ερευνητικά 
προγράμματα. 

γ. Επισκέπτες ερευνητές: Οι επισκέπτες ερευνητές 
μπορεί να είναι και αλλοδαποί. 

Προσλαμβάνονται με σύμβαση ορισμένου χρόνου και η 
διάρκειά της μπορεί να είναι από 3 μήνες, μέχρι και δύο 
χρόνια. 

Σε εξαιρετικές περιπτώσεις η σύμβασή τους μπορεί να 
παραταθεί για ένα (1) ακόμη χρόνο, μετά από αιτιολογη¬ 
μένη πρόταση του Διευθυντή του Ινστιτούτου και σχετική 
απόφαση του Δ.Σ. 

Δεύτερη ανανέωση δεν επιτρέπεται. 

Το ίδιο άτομο δεν μπορεί να επαναπροσληφθεΐ ως επι¬ 
σκέπτης ερευνητής πριν περάσει τουλάχιστον ένας χρό¬ 
νος από τη λήξη της αρχικής του σύμβασης. 

δ. Μεταπτυχιακοί υπότροφοι ερευνητές: 

Στις θέσεις αυτές προσλαμβάνονται με την ιδιότητα του 
υποτρόφου, μεταπτυχιακοί φοιτητές προκειμένου να 
εκτελέσουν μεταπτυχιακή ή διδακτορική διατριβή στα 
πλαίσια εγκεκριμένων ερευνητικών προγραμμάτων. 

Το ΕΠΙ αποφασίζει κατόπιν αιτήσεως των ενδιαφερομέ¬ 
νων, την πρόσληψή τους, προσδιορίζει την επιτροπή πα¬ 
ρακολούθησης των σπουδών τους αφού διαπιστώσει ότιοι 


αιτούντες ικανοποιούν τις απαιτήσεις εισαγωγής στα με¬ 
ταπτυχιακά προγράμματα σπουδών του Πολυτεχείου Κρή¬ 
της. 

3. Τεχνικό και διοικητικό προσωπικό: Στην κατηγορία 
αυτή προσλαμβάνεται προσωπικό υποστήριξης με συμβά¬ 
σεις ιδιωτικού δικαίου ορισμένου ή αορίστου χρόνου. 

4. Οι θέσεις προσωπικού του ίνοτιτούτου ορίζονται σε 
μία (1) θέση Διευθυντή, μία (1) θέση Αναπληρωτή Διευθυ¬ 
ντή, τρεις {3} θέσεις Διοικητικού Προσωπικού, δύο {2) θέ¬ 
σεις Τεχνικού Προσωπικού και οκτώ (8) θέοεις ερευνητι¬ 
κού προσωπικού και εκ των οποίων τρεις (3) θέσεις κυ¬ 
ρίων ερευνητών και πέντε (5) θέσεις συνεργατών ερευνη¬ 
τών. 

Άρθρο 12 

Κανονισμός του Ινστιτούτου 

Η εσωτερική διάρθρωση του Ινστιτούτου, η διαδικασία 
έγκρισης και η εκτέλεση ερευνητικών ή άλλων έργων κα¬ 
θώς και κάθε άλλη λεπτομέρεια καθορίζονται στον εσωτε¬ 
ρικό κανονισμό του Ινστιτούτου, ο οποίος εκδίδεται σύμ¬ 
φωνα με τη διάταξη του άρθρου 17 παρ. 9 του Ν. 2083/ 
1992. 

Άρθρο 13 

Διάλυση 

Σε περίπτωση διάλυσης του Ινστιτούτου η εκκαθάριση 
εκτελείται απά το Υπουργείο Εθνικής Παιδείας και θρησ- 
σκευμάτων σύμφωνα με τις ισχΰουοες διατάξεις, ύστερα 
από απόφαση του Υπουργού Εθνικής Παιδείας και θρη¬ 
σκευμάτων. 

Η περιουσία του Ινστιτούτου περιέχεται στο Πολυτε¬ 
χνείο Κρήτης. 

Άρθρο 14 

Μεταβατικές διατάξεις. 

1. Μέχρι την πρόσληψη ερευνητών και υπόδειξη εκπρο¬ 
σώπων στο Δ.Σ., τούτο συγκροτείται και λειτουργεί νομί- 
μως χωρίς τους εκπροσώπους αυτούς. 

2. Κατά την πρώτη εφαρμογή του διατάγματος, Διευθυ¬ 
ντής του ΕΠΙ και λοιπά μέλη του Δ.Σ. ορίζονται με διαπι- 
στωτική απόφαση του Υπουργού Εθνικής Παιδείας και 
θρησκευμάτων τα υπό της Διοικούσας Επιτροπής υποδει- 
χθέντα μέλη ΔΕΠ στη συνεδρίαση αριθμ. 470/4.2.93 αυ¬ 
τής 

Στον Υπουργό Εθνικής Παιδείας και θρησκευμάτων 
αναθέτουμε την εκτέλεση και δημοσίευση του παρό¬ 
ντος. 

Αθήνα, 21 Ιανουαρίου 1995 

